S-6755/2019

Dómur

Mál þetta, sem dómtekið var 4. febrúar sl., er höfðað með ákæru útgefinni af héraðssaksóknara 21. nóvember 2019 á hendur S-kk-þgf B-kk-þgf A-kk-þgf,..., Reykjavík, fyrir sérstaklega hættulega líkamsárás, með því að hafa föstudaginn 30. nóvember 2018 að... í Reykjavík, slegið X, mörgum sinnum með hafnarboltakylfu í höfuð og búk svo að hann hlaut 4 cm langan skurð vinstra megin á hnakka, mar í andliti hægra megin og lítilsháttar blæðingu á bak við hljóðhimnu hægra eyra, mar á hálsi, brjóstkassa og baki, mar á vinstri hönd og úlnlið, mikla bólgu á vinstri ökkla og mar á vinstra læri og grunnt sár á sköflungi hægri fótar.

Er þessi háttsemi talin varða við 2. mgr. 218. gr. almennra hegningarlaga nr. 19/1940. Er þess krafist að ákærði verði dæmdur til refsingar og greiðslu alls sakarkostnaðar.

Af hálfu brotaþola er gerð krafa um að ákærða verði gert að greiða honum skaðabætur að fjárhæð 2.539.421 krónu. Gerð er krafa um vexti samkvæmt 1. mgr. 8. gr. laga nr. 38/2001 frá 30. nóvember 2018 til til 5. mars 2019, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags. Þá er krafist þóknunar til handa réttargæslumanni.

Ákærði hefur játað sök. Með vísan til þeirrar játningar hans, sem samrýmist gögnum málsins, er ákærði sekur um þá háttsemi sem þar greinir og er háttsemi hans þar rétt heimfærð til refsiákvæða.

Ákærði er fæddur í maí 1957. Hann hefur ekki áður sætt refsiverðri háttsemi svo kunnugt sé. Brot ákærða er sérstaklega hættuleg líkamsárás og hlaust af talsvert líkamstjón. Tilviljun réði því að ekki var um verulegt varanlegt líkamstjón að ræða. Til hins er að líta að ákærði hefur játað sök greiðlega, viðurkennt skaðabótaskyldu í málinu og hefur hreinan sakaferil. Þegar þessi atriði málsins eru virt er refsing ákærða ákveðin fangelsi í 8 mánuði, sem rétt þykir að skilorðsbinda eins og í dómsorði nánar greinir.

Ákærði hefur viðurkennt skaðabótaskyldu í málinu en mótmælt einstökum kröfuliðum. Eftir breytta kröfugerð krefst brotaþoli þess nú að ákærði greiði brotaþola 2.000.000 krónur í miskabætur og 539.421 krónu í útlagðan kostnað. Til viðbótar komi vextir. Ákærði hefur valdið brotaþola miskatjóni með ólögmætri og saknæmri háttsemi sinni. Var aðferðin hættuleg og líkamstjón talsvert. Verða miskabætur á grundvelli 1. mgr. 26. gr. laga nr. 50/1993 ákveðnar 600.000 krónur. Að því er útlagðan kostnað varðar er gerð krafa um greiðslu reikninga vegna sjúkranudds að heildarfjárhæð 46.200 krónur. Eru reikningarnir fyrir tímabilið 13. febrúar til 21. febrúar 2019, samtals 5 reikningar. Brot ákærða var framið 30. nóvember 2018. Hefur brotaþoli leitt nægar líkur að því að sjúkranuddið hafi verið nauðsynleg meðferð vegna þeirra áverka er brotaþoli hlaut. Verða þessir reikningar teknir til greina. Þá er krafist greiðslu reikninga vegna komugjalda til læknis og rannsókna, samtals að fjárhæð 73.221 króna. Fullnægjandi gögn eru að baki þessum kröfuliðum og verða þeir allir teknir til greina. Loks er krafist greiðslu að fjáræð 420.000 krónur vegna viðgerðar á íbúð eftir árásina. Reikningur er að baki þessum kröfulið, en samkvæmt gögnum málsins urðu umtalsverðar skemmdir á íbúð brotaþola við árásina. Hefur brotaþoli leitt nægar líkur að því að kröfuliðurinn sé afleiðing árásarinnar. Samkvæmt þessu öllu greiði ákærði brotaþola 539.421 krónu í útlagðan kostnað, ásamt vöxtum sem í dómsorði greinir. Við ákvörðun vaxta er tekið tillit til þess að kröfugerðinni var síðast breytt við munnlegan flutning málsins.

Ákærði greiði sakarkostnað samkvæmt yfirliti, málsvarnarþóknun skipaðs verjanda síns og þóknun réttargæslumanns brotaþola, sem nánar greinir í dómsorði. Við ákvörðun málsvarnarþóknunar og þóknunar réttargæslumanns hefur verið tekið tillit til virðisaukaskatts.

Af hálfu ákæruvaldsins flutti málið K-kvk-nf H-kvk-nf saksóknarfulltrúi.

S-kk-nf S-kk-nf héraðsdómari kveður upp þennan dóm.

Dómsorð :

Ákærði, S-kk-nf B-kk-nf A-kk-nf, sæti fangelsi í 8 mánuði, en fresta skal fullnustu refsingarinnar og falli hún niður að liðnum 3 árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði X 1.139.421 krónu í skaðabætur, ásamt vöxtum samkvæmt 8. gr. laga nr. 38/2001, af 600.000 krónum frá 30. nóvember 2018 til 6. febrúar 2020, en með dráttarvöxtum samkvæmt 1. mgr. 6. gr. sömu laga af 1.139.421 krónu frá þeim degi til greiðsludags.

Ákærði greiði 1.309.776 krónur í sakarkostnað, þ.m.t. málsvarnarþóknun skipaðs verjanda síns, G-kvk-ef P-kvk-ef lögmanns, 572.532 krónur og þóknun réttargæslumanns brotaþola, A-kk-ef K-kk-ef F-kk-ef lögmanns, 517.080 krónur.

S-kk-nf S-kk-nf

Ákærði, S-kk-nf B-kk-nf A-kk-nf, sæti fangelsi í 8 mánuði, en fresta skal fullnustu refsingarinnar og falli hún niður að liðnum 3 árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði X 1.139.421 krónu í skaðabætur, ásamt vöxtum samkvæmt 8. gr. laga nr. 38/2001, af 600.000 krónum frá 30. nóvember 2018 til 6. febrúar 2020, en með dráttarvöxtum samkvæmt 1. mgr. 6. gr. sömu laga af 1.139.421 krónu frá þeim degi til greiðsludags.

Ákærði greiði 1.309.776 krónur í sakarkostnað, þ.m.t. málsvarnarþóknun skipaðs verjanda síns, G-kvk-ef P-kvk-ef lögmanns, 572.532 krónur og þóknun réttargæslumanns brotaþola, A-kk-ef K-kk-ef F-kk-ef lögmanns, 517.080 krónur.

S-kk-nf S-kk-nf